Дыщэ «уэшх»
Урысейм и щIалэгъуалэм я махуэм ирихьэлIэу боксымкIэ ныбжьыщIэхэм я зэхьэзэхуэ Псыхуабэ щекIуэкIащ. Абы хэтащ Ставрополь крайм, Къэбэрдей-Балъкъэрым, Шэшэным, Къэрэшей-Шэрджэсым щыщ спортсмени 150-м щIигъу.
МахуитIкIэ спортсменхэм я зэфIэкI щагъэлъэгъуащ я ныбжь елъытауэ тIууэ зэщхьэщыкI зэпеуэхэм. Абы Бабугент и «Бастион» спорт клубым и щIыхьыр щахъумащ Шэрэдж куейм щыIэ Сабий-ныбжьыщIэ спорт школым и боксёри 9-м. ЩIалэхэм зэфIэкI телъыджэ къагъэлъэгъуащ икIи дыщэ медалу 8 зыIэрагъэхьащ.
1997-1998 гъэхэм къалъхуахэм къахэжаныкIащ Хуболов Расул, Бозиев Хьэрун, Асанов Асхьэт, Туменов Казим, Туменов Бийберт, Гадиев Мухьэмэт сымэ. 1995 -1996 гъэхэм къалъхуахэм я деж бжьыпэр щаубыдащ Бозиев Ислъамрэ Акулов Алимрэ.
Шэрэдж муниципальнэ куейм и щIыпIэ
администрацэм и
пресс-IуэхущIапIэ.
